VON SE BEEK | GEDAGTEGESPREKKE…….
Adele Combrinck on WOORDBEELD VIR ‘N E…
meermin on VOOR MY Oë!
Randi Callies on EXPLANATION OF GOD (by an 8-ye…
Johan Swarts on VOOR MY Oë!
wipneus on VOOR MY Oë!
Posted on 12 Junie 2008 by Von
Hierdie is ‘n foto van Albert Einstein, of is dit?
Jy sal ongelukkig sowat 5 meter van jou rekenaar af moet wegstaan om te sien hoe hierdie foto verander in Marilyn Monroe. Ongelooflik!
– Einstein – ☺☺☺
Ek plaas hierdie enetjie spesiaal vir Rosie!
Filed under: ALLERHANDE DINGE,HUMOR |	24 Comments »
Filed under: DIEPER DINGE |	7 Comments »
Posted on 9 Junie 2008 by Von
Te danke aan Sonkind se getagery het ons nou insae op almal se prille jeug gehad, behalwe vir ou agteros! Dis werklik cute en interessant om die doen en lates van ons ma’s met hulle babas/jong kinders te sien – die kleertjies, verjaarsdagkoeke, ens. En natuurlik hoe opeet-oulik almal was toe hulle so klein was. (Ek wed daar’s nou ‘n paar ouers wat wens hul het daardie tyd hul kleintjies opgeeet – sou hulle baie probleme later jare gespaar het – hiehie!)
Ek kom werklik tot die gevolgtrekking my ma was besonder gesteld op netheid, maar veral die perfekte haarstyl vir haar eersteling – dis ‘n ooglopende faktor deur al my kleintydfotos.
Hier was ek agt maande oud – let op die krulrolletjie wat baie versigtig om ma se wysvinger gekam is, sy het verseker nog kam-in-die-hand agter die fotograaf gestaan toe hierdie foto geneem is. (Sy was tot onlangs nog in oefening met die einste rolletjie op haar 1ste agterkleinkind se kop!) Daardie jare is die meeste ateljee babafotos deur Stella Nova Studios geneem. (Hoe lekker verklap ek nou die oudersom!)
Op foto nommer twee was ek 18 maande oud en lyk soos ‘n klein Portugesie! Die rede: my hare is ingedraai vir ELKE geleentheid. Sodra ons net ‘n blok of wat van die eindbestemming af was, is die krullers gou uitgehaal (babahaartjies is mos sag en val baie vinning plat/hang uit). Die doel heilig egter die middel en die eerste (regte) indruk is gestel deur my ma wat verseker baie trots was op haar bloedjie se haredos! Dink net hoeveel ure moes ek probeer stilsit onder my ma se kruldraaiende vingers – dis babamishandeling! Ma het seker maar altyd gewens sy het ‘n krulkop dogtertjie gehad (my “Wella-straights” het egter nog al die jare hul eie idee omtrent krulle gehad: glad nie!)
Op foto nommer drie is ek vyf en in graad een. Kyk net daardie twee stywe ponies en die lynreg paadjie! (Ek is seker die vel oor my gesig was styf getrek deur daardie twee stywe ponies.) Daar is sowaar nie ‘n haartjie uit plek vir hierdie baie belangrike eerste skoolfoto nie – daarvan het ma die oggend definitief BAIE seker gemaak.
Hierdie laaste foto het niks met hare te doen nie. Dis eintlik vir my die cuteste foto uit my kleintyd. Ek was ongeveer 6 of 7, ons het gekamp en ek moes afdroog terwyl daar natuurlik 101 ander dinge was wat ek eerder graag sou wou doen. Die dikbek spreek boekdele en nodeloos om te se: oor skottelgoed voel ek nou nog dieselfde, behalwe dat ek myself so oor die jare maar vereenselwig het met my lot en dit gedienstig en gedwee afhandel (het darem intussen ‘n skottelgoedwasser gekry). Ag-ja, wat sal ons nou se: “It starts when you sink in his arms and it ends with your arms in the sink!”
Mag julle elkeen ‘n wonderlike week beleef, ryk van ons Koning se genade en liefde!
Filed under: NOSTALGIE,UIT MY KLEINTYD |	3 Comments »
Posted on 6 Junie 2008 by Von
I would do less correcting and more connecting…..
I’d stop playing serious, and seriously play…..
– Diane Loomans –
* Ons kinders word nie met ‘n vaste IK gebore nie.
* Elke kind erf potensiaal van sy ouers.
* By geboorte lê hierdie potensiaal opgesluit in biljoene “los” (onverbinde) breinselle.
* Verbinding tussen los breinselle vorm as gevolg van dag-tot-dag stimulasie, of toevallig, of doelbewus deur beplande aktiwiteite.
* Hoe meer verbindings tussen los breinselle gevorm word en hoe beter die kwaliteit van hierdie verbindings is, hoe intelligenter sal die brein funksioneer (Time – Feb 1997).
* Om skoolgereed te wees, moet ‘n kind in 50 verskillende areas goed ontwikkeld wees.
* Al hierdie areas bestaan gelyktydig vanaf geboorte tot sewe jaar en moet eweveel aandag kry om gebalanseerd, stap vir stap te ontwikkel.
* Elke kind het sy eie sterk punte en swak punte.
* Swak ontwikkelde areas lei tot onderprestasie.
* Die oplossing lê daarin dat ons ons kinders se sterk en swak punte ontdek, en dan daarop fokus om die swakker areas uit te skakel. So kan elke kind sy volle potensiaal bereik.
Die mees vatbare tydperk – 0 tot 2 jaar : 50% van jou kind se uiteindelike volwasse intelligensie is ontsluit op vierjarige ouderdom!
(Krediet : PRACTICA/Bridget Clarke Photography & Liam)
Filed under: ALLERHANDE DINGE | Tagged: Add new tag |	5 Comments »
Posted on 5 Junie 2008 by Von
Aai, hoe lekker nostalgies raak ek toe in die proses van foto-soek van my matriekafskeid. Het sowaar ook nog die spyskaart van daardie aand (Sorry ouens, ek’s ‘n self-erkende-opgaarder, maar ek werk daaraan.)
Ek was in ‘n Handelskool. Ons was vier matriekklasse: een Engelse klas en drie Afrikaanse klasse. Nodeloos om te se, was die seuns maar eina-min in die hele skool, wat nog te se van in matriek! Ons kon dus elkeen ons eie maat vir die opwindende geleentheid saamvra.
Nie so maklik nie – GROOT probleem! Ek het op daardie stadium nog NOOIT eers uitgegaan nie, kon nie dans nie, wat nog te se van ‘n kerel gehad – raar, maar heeltemal waar. Ek was “sweet sixteen and never been kissed”. In daardie jare het ‘n meisie doodeenvoudig net nie ‘n seun uitgevra nie (altans, so het ek geglo). Ek was in sak en as, want wie vra ek nou (en eintlik mag ek nie vra nie!) – vir my was dit ‘n hele nagmerrie helder oordag (ek is eintlik’n introvert en was daardie tyd BAIE skaam en teruggetrokke). Ek het op Saterdae in ‘n hardeware winkel, waar my neef permanent werksaam was, gewerk vir sakgeld. Neef het toe ‘n outjie wat saam met ons gewerk het gevra om my te vergesel en die Kaap was genadiglik weer Hollands en my wereld reg op sy voete.
Ons tema was Oosters (sulke lekker pienk en wit kreukelpapierbloeisels die hele wereld vol – tot die potplanthouers was met groen kreukelpapier oorgetrek – eat your heart out!). My ma het my rok gemaak en ek het daardie aand werklik soos ‘n prinses gevoel – onthou, eerstes van alles!
Uit my dagboek: “By die voordeur het hy my in sy arms geneem en teer gesoen. ‘n Onvergeetlike oomblik. Ek het lank saam met hom gewerk en alhoewel dit die heel eerste maal was dat ons saam uit was, het ek oombliklik besef…” (oh no – can you believe this?) “…wat my gevoel vir hom is en uit vrees dat hy dit in my oe sou kon lees, het ek my losgemaak uit sy omhelsing en die deurklokkie gelui. Hy het liggies oor my hare gestreel en toe vertrek. Dis ‘n wonderlike, opborrelende gevoel hier binne in my.” (Wag hiervoor!) “My eerste liefde!! Nou besef ek natuurlik ook wat met “muisneste” bedoel word! (Kan jy nou glo dat ‘n eerste soen jou so lekker opgewonde kan laat voel – sommer LIEFDE? Ek het sweerlik te veel romantiese boeke gelees daardie tyd – of my roeping as skrywer heeltemal gemis!)
In elk geval: dis hoe dit was en toe was dit lekker! Nice om daaraan terug te dink.
(Sjoe, het nou byna veertig dae en veertig nagte gesukkel om hierdie twee items geskandeer en geplaas te kry!)
Filed under: JEUGJARE |	10 Comments »
Filed under: FAMILIE | Tagged: dieper ding,NOSTALGIE |	14 Comments »
Posted on 25 April 2008 by Von
Gone crazy – gone camping!
Filed under: ALLERHANDE DINGE |	3 Comments »